u ma nafx kemm-il artiklu u poeżiji mxerrda mal-gazzetti u l-magazines kollha. L-iktar li naħdem filgħodu, mis-sitta sal-għaxra. Għandi ġnien żgħir, immur hemm għall-frisk, nieħu pad u l-fountain- pen u nikteb u nikteb. Ġejt li ktibt, short storu ta' 10,000 kelma, jew erba' kapitoli ta' ktieb f'ġurnata. Warg l-għaxra noħroġ, ngħaddi għand xi ħbieb, inħalli xj ħaġa għand l-Editur jew għand il-publishers, imbagħad nerġa' għad-dar, meta ma nkunx mistieden barra, niekol, nieħu għamza, u nerġa' 'l barra, għat-teatru jew it-talkies. Fis-sajf insiefer u nieħu l-arja u l-ispirazzjoni ta' l-Italja, tal-Bavarja, Vjenna, il-Lake District u nitħallat mal-kittieba tal-kontinent u niesti xi ħaġa mibdija jew naħżen għalli ġej. Hekk hi l-ħajja tiegħi ta' kittieb. Ħajja bħall-oħrajn, imma l-ħajja li tgħodd l-iktar għalija u li biha jidhirli li għamilt l-iżjed ġid. Forsi tajt xi ftit gost bl-istejjer tiegħi lill-ħaddiem għajjien jew lit-tifel: imxabba' mill-algebra u l-hvdrostatics. Forsi ferraħtu għax fissirtlu ħwejjeġ li kien jaf bihom iżdg le xinhuma. Forsi dawwalt lil xi ħadd bil-ftit dawl tiegħi. Forsi ma għamilt xejn minn dan kollu. Il-bidu kien dak il-ktieb żgħir ta' 60 faċċata, l-ideja kienet tas-Sur Qalbkbira, l-Editur tax'Xahri' li għadni nħobbu U nqimu sallum. MARĊELL MIZZI, (Novella ta' Ġiaċinto Tua). Halef u seħet fil-waqt, li kien wieqaf fuq l-għatba. U r-riħ sefsiflu f'widnejh ħalf u dagħa; u x-xita sawtitu w għannietlu l-mibegħda: u n-nies li għaddew minn ma' ġenbu, għalih ma kellhomx ħlief żebliħ. Kien miġnun7 Seta' jkun, għaliex moħħu kien nixef għal kollox. Ġewwa qalbu ma' baqax ħlief ilfiq mingħajr tama u ġo ruħu widien ta' mrar. Għolla driegħu w webbsu biex jisħet. Għajnejh kienu jibru f'wiċċ aħmar bil-qilla. Sama' daħk faħxi li berren ġo moħħu. Kienet riesqa l-mewt. Le, agħar, wisq agħar — kienet il-ħajja, iżda l-ħajja mgħannqa mal-mewt. Kien meħtieġ illi jimxi w jissokta jimxi għal dejjem. Qatt jieqaf ma seta'7 Ma ħteġlux li jemmen' Ir-riħ wieġ- bu bid-dagħa u x-xita weġbitu b'mibegħda li tkexkex. Quddiemu ma' rax ħlief id-dlam — dlam lest, għalih biex jibilgħu. Baqa' sejjer jistaħam ġo l-ilma wit-tajn. L-ilma taffielu — 73 — n-nirien li nixxfu lil demmu u lit-tajn huwa ħabbu — iva, ħabb dak il-ħama magħqud għax kien jaf li sejjer jiksieh kollu għal ejjem. Baqa' sejjer, sejjer il quddiem minkejja tiegħu nnifsu. Ma kellux aktar tama imma ħtieġlu joqgħod għall-amar. Dellijiet ta' mejtin imxew kotrana quddiemu. Dawn ma kinux ħlief l-imgħoddi. Uħux li jkexkxu mħabblin ma' xulxin għajruh bit-twerżiq waqt li mxew kollha warajh. Ħass ruħu mġiegħel li jimxi għax dawn kienu l-ġejjieni, U baqa' sejjer… sejjer, mitluf għax ħtieġlu jobdi. Sajjetti u beraq ċarrtu d-dalma ii waqgħet wara l; għebet ix-xemx qalb sħab iswed u fittxew li jodorbu xi ġisem. Kellu t-tama li jiġi mġarraf, tama qawwija fil-mewt għaliex huwa xtaqha w.sq. Iżda l-mewt staħbiet fos, dawk l-uħux għomja ġerrejja, u b'kefrija iddieħket imlebbta, għal urajh. Staqsa lilu nnifsu l-għaliex ma ħallewhx jissokta jimxi 'l quddiem sakemm ma kienx jiflaħ iżjed, sa l-aħħar tkagħwiġa. In-nifsijiet sħan u moqżieża tad-dellijiet ħasshom jaħarqu ma' għonqu. Kien jaf li jekk jieqaf, jaħkmuh. Il-ġejjieni għalih ma kienx ħlief l-imgħoddi u dan kien illum — sigħat illi jwerwru. Għalih ħtieġ li jgħix biss illum għax dan kien ix-xejn u fix-xejn issa huwa sab ruħu. Huwa/ Min kien7 Ħaddl Ħajja ddisprata, bla ħtieġal Bil-kemm felah jimxi ftit ieħor 'il quddiem. Ma' dwaru l-uħux faqqgħu daħk illi jtarrax għax kienu laħquh. Idejn kiesħa bħas-silġ intgħafsu ma' għonqu w idejn jikwu bħan-nar tħabblu ma' xagħru. Xoiftejn imżellġin, imdennija U niġġieża bdew jeħlu ma' ġbinu. Kien il-ġejjieni li laħqu: il-ġejjieni qerriedi tal-mewt li waslet sa' fl-aħħar bħal fidwa. U stabat minn tulu minxur. Għolla driegħu w webbsu biex jisħet…… u seħet. Seħet il-ħajja bħal ma seħet f'jum ieħor lil daru, Iżda s-saħta lj ħarġet minn fommu ħabtet u laqtet mal- mewt li feġġet quddiemu u ħatfitu. Hu lj kien xtaqha lill-mewt u ried iberikha… Kien hemm ieħor li ħalef u seħet fil-waqt li kien wieqaf fuq l-għatba. U r-riħ sefsiflu f'widnejh ħalf u dagħa; u x-xita saw- titu w għannietlu l-mibgħeda…… Din in-novella tVangelo della Vita'' tal-kittieb ta' novelli u dramatist Malti Giaċinto Tua nqrat fit-traduzzjoni ta' Inez Soler uhar it-22 ta' April April 1949 f'€Lejla ta' Tifkira'' organizzata b'ġieħ dan l-awtur f'jum għeluq xahar mill-mewt tiegħu mill-Fergħa Drammatika, Għaqda tal-Malti (TUni- versiti).